钦定古今图书集成/明伦汇编/闺媛典/第071卷 > 钱妇包氏〈二婢附〉
## 钦定古今图书集成/明伦汇编/闺媛典/第071卷 > 钱妇包氏〈二婢附〉

按《松江府志》：“包氏，上海人。随二女，不知其姓，盖包婢
云。包字于钱，年二十许，姿容甚丽。直倭乱，家人奔窜，
遗包在后，寇追及之，相去百武，包先赴水，二婢从之，
浮沉间。寇倒长戈授包，温言谕之令起，包不顾，寇以
戈剌之，二婢争以身捍，俱被重创死。”